b'\n_START_ARTICLE_\nPlaninska literatura\n_START_PARAGRAPH_\nPlaninska literatura (redkeje tudi gorni\xc5\xa1ka literatura) je zbirni izraz za planinsko leposlovje (planinske povesti, romane, novele, pesmi ...), planinsko strokovno literaturo (vodniki, zgodovina planinstva), publicistiko (potopisje, esejistiko, dnevnike, spomine, biografije ...) in planinske spletne dnevnike in spletne forume, ki sodijo v splo\xc5\xa1no sporazumevalno zvrst. Posebej govorimo o mladinskem segmentu planinske literature, nekateri lo\xc4\x8dujejo tudi med planinsko, gorni\xc5\xa1ko in alpinisti\xc4\x8dno literaturo, pri \xc4\x8demer pod prvo razumejo tisto, ki zadeva pohodni\xc5\xa1tvo po markiranih poteh, pod drugo brezpotja in pod tretjo plezanje, odprave in alpinisti\xc4\x8dno smu\xc4\x8danje.'